Els pintors postmodernistes 
i la Barcelona de final del segle xix 

Xavier Soler Àvila* 


Delimitada cronològicament a la darrera dècada del segle xix, aquesta comunica¬ 
ció versa sobre un grup de joves pintors que aquells anys van crear les seves prime¬ 
res obres, tot partint d'una ampla i notable tradició pel que fa a pintura de paisat¬ 
ge i de figura i, a l'ensems, projectant la seva obra cap a nous i diversos camins estè¬ 
tics ja entrat el segle xx, impulsant la pintura modernista més enllà en la seva 
inexorable evolució. Amb la seva precoç inquietud i el mestratge -particular o ofi¬ 
cial- que van rebre a Barcelona, els pintors postmodernistes van traduir, als ulls de 
l’espectador, una modernitat menys complaent i positiva, no conformant-se amb un 
estil i uns temes concebuts des d’una posició gestada i desenvolupada la dècada 
anterior en un entorn menys convuls que no pas el de la dècada final del xix. 


A l'entorn del postmodernisme pictòric 

L'encaix del terme "postmodernisme’’ en la historiografia de l'art català modernista 
no ha estat fàcil fins que, amb la suficient perspectiva, no s'han fixat els seus matei¬ 
xos límits. H om convé en adoptar-lo a l'entorn de la generació de pintors nascuts a 
la dècada dels setanta del segle xix i que van encetar la seva carrera a principis dels 
noranta. Aquesta definició, basada estrictament en l'any de naixement dels artistes, 
no n'exclouria molts d'altres que difícilment poden ser catalogats com a modernistes 
(i molt menys, com a exègetes del postmodernisme), i que queden fora d'aquesta 
aproximació, la qual tampoc pretén ser exhaustiva. 1 H i ha també una precocitat il·lus¬ 
tre en els postmodernistes barcelonins, a la qual molts artistes d'aquella generació no 
hi arribarien, almenys a la mateixa edat que aquells. 

L'accepció estètica faria referència a un "subperiode” del modernisme comprès 
entre 1891 i 1906, aproximadament, que es donaria per esgotat amb l'adveniment 


* H istoriador de l’Art. 

1. No van ser pocs els pintors que, nascuts a la dècada dels setanta, no conrearien cap tipus de impressionisme evo¬ 
lucionat i/o diferenciat del dels primers modernistes, adoptant una pintura que seguia tenint el seu mercat i que 
anava paral·lela al desenvolupament del modernisme. Altres d'aquella generació, però, començarien a destacar 
en pintura ja ben entrat el segle xx, a una edat madura, adscrivint-se generalment al noucentisme. Tanmateix, si 
bé al capitol final tractaré les derivacions que alguns desenvoluparen des de París i que partien de l'ample desen¬ 
volupament plàstic en que participaren des de Barcelona aquella dècada, alguns altres desenvoluparen la seva 
carrera, fonamentalment, des de París, per la qual cosa queden fora d'aquesta comunicació. 

del noucentisme, quan aquells artistes van desenvolupar les seves propostes plàsti¬ 
ques dins l'anomenada "crisi del modernisme artistic”. 2 Dins del modernisme, 
doncs, i amb el seu novedós impressionisme, van anar més enllà del d'inspiració (i 
origen) parisenca que encara avui per inèrcia s'associa -junt amb la branca simbo¬ 
lista que també va sorgir aquella dècada-, amb el modernisme pròpiament dit. Si 
bé la convenció de "postmodernisme" els situa entre dues aigües, "fugen" tant del 
primer modernisme pictòric, com alhora tampoc voldran unir-se incondicional¬ 
ment al Noucentisme, que és un moviment al qual s'hi afegiran preferentment 
artistes nascuts a la dècada dels vuitanta. 3 E n general, no es pot parlar amb propie¬ 
tat de "moviment pictòric" homogeni -que potser ho és, de fet, el modernisme?-, 
sinó d'una polièdrica fase més de superació del modernisme pictòric. EI "postmo¬ 
dernisme'' ha de ser entès, doncs, com un cúmul de propostes plàstiques diferen¬ 
ciades, amb tantes cares com derivacions els seus representants van donar a la pin¬ 
tura, i amb implicacions que, tanmateix, van trascendir el seu àmbit. 

A mb Barcelona com a escenari de la seva vida artística i com a tema de les seves 
obres, van forçar una revolució sense precedents en la pintura catalana de paisatge 
i de figura. U na revolució emparada per Raimon Casellas, el qual des de la prem¬ 
sa de l'època -especialment des de la La Veu de Catalunya i La Vanguardia-, va 
publicar nombrosos articles de crítica literària i d'art, des dels quals va esdevenir el 
seu "aliat", veient en la seva obra no només esbossos i obres inacabades, sinó una 
proposta pictòrica coherent amb el seu temps i el seu lloc. Val a dir que, com ells, 
Casellas ja cercava per aquells anys una forma literària moderna -filla d'un context 
de regeneració catalanista contemporani-, que superés el naturalisme. Al nostre 
entendre, la recerca de Casellas i la dels pintors postmodernistes no anaven en con¬ 
tra del naturalisme, del qual, en certa manera, partien, sinó que, tant ells com 
Casellas, treballaven per fer valer la seva pintura i la seva literatura davant pervi- 
vències estètiques encara profundament enquistades en l'art català, és a dir, a allò 
que anava en paral·lel al modernisme. Val a dir que aquests nous pintors van ser 
coetanis, a més dels Casas, Rusinol, Junyent, Solà i Vidal, etc., de pintors com 
Francesc M asriera, un dels màxims representants del realisme idealista que encara 
pervivia. L'art "oficial” -amb el favor i la clientela de l'alta burgesa i l'aristocràcia- 
seguia tenint un pes determinant com a forma acceptada per aquells anys. D e fet, 
cert anti-modernisme era comú entre els membres de cercles artístics barcelonins 
de la Restauració tardana. Tanmateix, pintors com els del Cercle Artístic de Sant 
Lluc, tractats dins el modernisme, tot i agrupar-se com a reacció estètica i moral al 
tarannà del Cercle A rtístic, conrearen una pintura eminentment realista, tot i que 
alguns dels seus representants s'adscriuran aquella dècada a l'opció estètica del 
Simbolisme, ja desenvolupada a França des del 1885. 


2. Francesc Fontbona, La crisi del modernisme artístic, Barcelona, Curial, 1975, pàg. 38; on l’autor qualifica els pin¬ 
tors de la generació postmodernista de mena d’ala negra, pertanyents a una generació intermèdia entre el moder¬ 
nisme i el noucentisme. 

3. J oaquim Sunyer, Xavier Nogués i J oaquim Torres-Garcia serien les més notables excepcions d'artistes nascuts als 
setanta i que esdevingueren màxims representants del noucentisme. 

Fonaments de l'impressionisme dels postmodernistes 

Els postmodernistes barcelonins van optar per una pintura de base impressionista, 
per bé que diferent a la dels francesos o la dels seus epígons catalans, interessats 
més en la plasmació dels diferents estats d’un paisatge segons com incidissin en ell 
diferents fenòmens atmosfèrics. Ells volen colpir-nos més enllà, i ho faran des d’un 
context ben diferenciat: tot partint dels estímuls de la realitat barcelonina imme¬ 
diata, oferiran a l'espectador els elements bàsics -una síntesi- per a que ell mateix 
la reconstrueixi amb la seva mirada. E n tant que per a ells la realitat va esdevenir 
progressivament l'objecte a trascendir, van anar més enllà que els premodernistes 
i els modernistes parisencs, per als quals l’objecte a representar encara tenia un 
major pes en l'acte creatiu, més que no pas la interpretació de l'artista, tot i ser-hi. 
El progressiu refermament de la individualitat de l'artista creador és, doncs, a la 
base del seu plantejament pictòric, tot i que altres modernistes, ja fos des de la lite¬ 
ratura, el teatre o la pintura, derivarien transitòriament cap a un Simbolisme sovint 
de caire necrofílic o decadentista. 

Per bé que a Platja d'Arenys (1891) d'Isidre Nonell, això ho percebem d'una 
manera bàsica i influenciada pel corrent dels "macchiaioli'' italians de mitjans del 
xix, en aquest oli l'objecte a representar ja no és el primordial. A renys podia haver 
estat qualsevol lloc; és el pretext per a oferir-nos una platja desolada. El compo¬ 
nent d'abstracció d'aquesta obra, amb les seves ben delimitades masses cromàti¬ 
ques, la vibració deia pinzellada i el tema, prefiguren ja les fites plàstiques que s'as¬ 
soliran aquella dècada. Val a dir que, si atenem a l'existència d'una estilística genè¬ 
rica i comuna als postmodernistes, Ramon Casas, en alguna de les seves obres, bé 
podria ser considerat com a tal, ja que, amb elles, va participar d'anhels d'avant¬ 
guarda propis dels seus successors, en un lloable exemple de intergeneracionalitat 
i fugida de cànons, i que alhora dóna compte de la riquesa i complexitat del moder¬ 
nisme. A la dècada dels noranta, pintors com A ndreu Solà i Vidal o el mateix Casas 
van conrear puntualment cert tipus de pintura propera a la d'aquells nous valors, 
diferenciada, tant per la temàtica com per l'estil, de les obres a què ens tenien acos¬ 
tumats. A Camí fondo del Vinyet( 1892), Casas ens lliurà un oli que tant va cap enre¬ 
ra com cap endavant, que tant ens remet al que feren els premodernistes luminis- 
tes, com al que, ja per aquells anys, conreaven els pintors de la Colla del Safrà. 
Tanmateix, és possible que Solà i Vidal es deixés influir, després de la seva estada 
a París, pel corrent plenairista de tema suburbial dels safrans, de la mateixa mane¬ 
ra que la seva pintura parisenca probablement va inspirar aquests nous valors. 4 

J oaquim M ir i, sobretot, Isidre Nonell, van abocar la seva percepció cap a una 
síntesi d'allò a representar que era inèdita en l'art català, enfrontant-se amb les 
seves teles a estats d'ànim, més que no pas a la realitat. M ai abans una generació 
de pintors havia decidit encarar-se als problemes de la pintura des de dins com van 
fer els postmodernistes; problemes que van poder afrontar tot qüestionant deter¬ 
minades regles del joc, no prescindint d'elles. Si bé un oli com Sant Martí de 
Provençals (1896) ens remet de nou a un lloc concret i presenta un deute evident 

4. A la III Exposició de Belles A rts i Indústries Artístiques (1896), Solà va exposar Un patio, i a la Sala Sisena, al cos¬ 
tat de Rusinol i Regoyos, Cap al tart, títols d'obres amb més que evidents afinitats amb els que sovint van fer ser¬ 
vir els nous pintors. 

amb el paisatgisme de J oaquim Vayreda, el que interessa Nonell és abocar la seva 
percepció, més que no pas un camp cultivat d'hortalisses, envaït per una fàbrica i 
envoltat per una serralada. 


Deia Calla dd Safrà a Picasso. 

Els pintors postmodernistes a Barcelona 

La primera fornada de pintors postmodernistes a Barcelona van ser els de la Colla 
del Safrà, la branca generacional barcelonina que va tenir una major projecció en 
l'art europeu, ja entrat el segle xx, gràcies a la carrera individual de cadascun dels 
seus membres, i que en alguns casos va trascendir l'àmbit pictòric. 5 Va ser el primer 
grup de d'avantguarda pictòrica postmodernista, i de ben joves van qüestionar els 
corrents moderns imperants. La seva trascendència es va basar en dos eixos princi¬ 
pals: l'adopció d'un nou concepte pictòric i la immersió en una temàtica nova i amb 
un component social més notori. Sense voler donar per tancada la llista, ni per a 
afegir-ne ni per a excloure'n (la seva espontaneïtat en formar-se, la seva informali¬ 
tat, i el qüestionament d'algunes filiacions al grup bé ho permetrien), la Colla del 
Safrà clàssica va estar formada per Isidre Nonell, J oaquim M ir, Ricard Canals, J uli 
Vall mitjana, Ramon Pichot, J oaquim Sunyer i Adrià G ual, els quals, probablement, 
no van organitzar-se com a grup, amb un ideari i uns objectius estètics fixats. S'ha 
dit que el nom que ha perviscut en la historiografia va ser donat per algun escèptic 
visitant a l'Exposició de Belles Arts i I ndústries A rtístiques de 1896, per bé que de 
la mà dels membres que van escriure posteriorment les seves memòries i novel·les 
d'això no se'n parla; de fet, a la bibliografia de l'època sol apareixer més el terme 
"cadmi” que no pas cap altre. 6 

Tot i el qüestionament a que van sotmetre la tradició, els safrans comptaven amb 
una herència pictòrica no gensobviable i que va tenir un pes específic en la seva obra. 
Pel que fa a la més immediata, una obra com Montmartre, pati d'atraccions del M oulin 
deia Galette, de Ramon Casas (1891), per exemple, és, sens dubte, a la base del seu 
nou impressionisme, però també es detecta amb força als seus treballs el llegat dels 
premodernistes luministes. Com aquests, els safrans tendiran a reduir la paleta, tre¬ 
ballant amb pocs colors purs i els seus complementaris, preferentment groguencs i 
terrosos, més que no pas suavitzant les transicions entre els diferents plans a repre¬ 
sentar per assolir un efecte realista, tot i que defugen les aproximacions texturalsa la 
realitat. E Is seus olis de petit format, generalment sense vernissar, van trametre una 
força i una vibració impressionista inèdita fins aleshores. 

D'Isidre Nonell hom pot creure que ja s'ha dit gairebé tot, atenent a l'extensa 
historiografia què gaudeix, però és un artista que mai no deixa de sorprendre'ns, 

5. Xavier Soler Àvila, «La Colla del Safrà i les seves derivacions», dinsVVAA, El Modernisme. Pintura i dibuix, 
Barcelona, L’Isard, 2004, vol. III, pàg. 191-210. 

6. També se’ls ha anomenat Colla de Sant M artí o de Sant M edir, per alguns dels llocs als quals van acudir a la recer¬ 
ca d'inspiració, però els llocs van ser molts més d’aquella Barcelona en construcció. Del Safrà és un nom que ha 
perviscut amb força i que defineix el cromatisme predominant, que no únic, dels seus olis, i que per aquells anys 
no era massa ben vist per sectors puristes. De Sant Martí i de Sant M edir van ser denominacions topogràfiques amb 
menys sort, en un intent, potser, d’apropiació localista de llur associació espontània. Per contra, no 'gaudiren' 
d’una denominació temàtica. 

les seves obres demanen ser revisitades constantment per a la seva reinterpreta- 
ció crítica. El motor del novedós impressionisme va ser, sens dubte, Nonell, el 
qual aviat cridaria l'atenció de Raimon Casellas. Amb el pseudònim de 
"Nyèbit", que va utilitzar a les exposicions humorístiques de L o Niu Guerrer en 
què va participar, Nonell definia part de la seva filosofia vital. 7 La buidor del sòl 
terrós il·luminat per la llum solar, i la presència humana en segon terme, gaire¬ 
bé absent de l'entorn, van ser elements recurrents de la seva pintura per aquells 
anys. El 1893 el trobem a la Sala Parés, amb Casas i Rusinol, entre d'altres, a 
l'exposició de l'Acadèmia Artística Lliure, on va presentar diversos paisatges 
que van ser destacats com del millor de la mostra per part de la crítica publica¬ 
da a El Correo Catalàn. E n canvi, el crític Francesc M iquel i Badia, a la ressenya 
que va fer per al Diario de Barcelona, va qualificar la majoria d'obres exposades 
com a «esbossos o mostres d'impressionisme exagerat»; crítica que encara va 
repetir el 1895 al tornar a titllar d'esbós els olis de N onell exposats a la mateixa 
Parés aquell any. 8 La crítica de M iquel i Badia, però, va donar un gir radical el 
1897, arran de la XIV Exposició de Belles Arts, també a la Parés, on hi van expo¬ 
sar M ir, Canals i Nonell, tot elogiant aquests dos darrers. 

R icard Canals, en la seva primera obra, va ser en qui més clarament es va dei¬ 
xar sentir la influència de luministes com Joan Roig i Soler o Arcadi Mas i 
Fondevila. EI mateix 1897, Canals i N onell van anar junts a París, on van exposar 
olis i dibuixos diverses vegades. 9 J uli Vallmitjana va establir una estreta relació 
amb Nonell i Canals. Són ben poques les pintures que coneixem d'ell d'aquells 
anys, però sembla seguir de ben a prop els avenços de Nonell, i prefiguren, com 
veurem, el seu posterior interès pel món dels desheretats i de la marginalitat i, 
sobretot, pel dels gitanos barcelonins, temes i ambients que esdevindran la seva 
marca de fàbrica com a literat. 

E n els seus inicis proper a M odest U rgell i a Lluís G raner, J oaquim M ir -tam¬ 
poc mancat d'extensa historiografia- cap els primers anys de la dècada ja voltava 
per l'aleshores vil·la de G ràcia tot cercant motius pictòrics amb R icard U rgell i 
Prudenci Bertrana. És probable que aquests fossin alguns dels seus primers con¬ 
tactes a Llotja abans de conèixer Nonell, Canals i la resta de safrans. A les seves 
primeres obres barcelonines d'aquella dècada s'observen encara fermes influèn¬ 
cies de l'escola d'O lot i de Vayreda, però amb L a catedral dels pobres (1898) M ir 
ja va exhibir un component de denúncia social inèdit en ell. U n dels personatges 
sembla demanar almoina a l'espectador, en un recurs característic del M ir d'a¬ 
quells anys. A mb aquest diàleg ens introdueix en una dimensió plenament imbri¬ 
cada en un any de crisi a tots nivells: un oli de denúncia social a l'entorn de l'os¬ 
tentosa construcció de la Sagrada Família d'A ntoni G audí, una nova catedral per 


7. Nyèbit: noi que va perdut pels carrers, persona que no te la menor distinció, gens de sentiments elevats i perdu¬ 
lari. 

8. Seria injust no entendre les raons del seu judici, si som conscients que per aquells anys crítica i públic encara no 
estaven preparats per a assimilar la nova pintura. 

9. L’exposició conjunta que van fer el 1898 a la Galerie Dosbourg va ser especialment exitosa. Nonell va presentar 
obres que poc tenien a veure ja amb la mítica imatge de París donada per Casas o Rusinol, un París que el mateix 
Nonell va desmitificar a la correspondència que va mantenir amb Raimon Casellas, a qui enviava els dibuixos per 
a La Vanguardia. Pel que fa als Salons, Canals i Nonell es van estrenar el 1897 al dels I mpressionistes et Symbolistes, 
i en van ser assidus fins als dels anys 1907 i 1910, respectivament. 

als inquilins de la nova Barcelona del Pla Cerdà, i que ell "regala” als pobres del 
títol. 

Pel que fa a la resta de safrans, Ramon Pichot no ha estat tractat per la historio¬ 
grafia amb l'atenció que bé mereix, tot i arribar a desenvolupar una de les carreres 
més trascendents del panorama artístic català de finals del xix i principis del xx. A 
l'exposició de 1898 ja es mostra interessat per escenes on les figures -dins una 
temàtica més costumista- acaparen el protagonisme. EI mateix any va ser company 
de viatge del mateix Rusinol a Normandia i a G ranada, i va il·lustrar la seva obra 
Fulls de la vida. Pel que fa Joaquim Sunyer, el paisatgisme inicial del qual també 
abeurà en Vayreda, aviat s'instal·laria a Paris (1896), no tornant a Barcelona fins 
ben entrat el segle xx. Adrià G ual, en els seus inicis, va conrear un realisme influït 
pel seu mestre, Borrell del Caso, a l'escola del qual va conèixer M arià Pidelaserra. 
Per bé que va ser present a l'exposició de 1896 amb l'oli L a música, ubicat a la Sala 
Tercera i subtitulat al catàleg «pintura alegórica al oleo», es posicionava ja al cos¬ 
tat del simbolisme, lluny del postmodernisme entès com a posicionament estètic 
d'avantguarda. 

La fugida de la Llotja que van protagonitzar molts dels safrans v a ser part de 
la seva actitud contracorrent, tot i que la formació que hi van rebre sens dubte 
els va ajudar a aprofundir en la problemàtica pictòrica que volien resoldre. 
Barcelona, a més de tenir un puixant paper en les arts plàstiques europees, 
comptava amb llocs d'aprenentatge artístic amb una sòlida tradició. 10 Lluís 
Graner va ser, de fet, un personatge clau en el camí estilístic de la Colla del 
Safrà, especialment en els de M ir i N onell, dels quals va ser mestre. U na altra 
qüestió és l'ambició de fama i diners que uns o altres tinguessin, i que els va 
mòurer a cercar horitzons artístics més amplis des de París. A alguns d'ells, però, 
no els va semblar imprescindible aquest viatge; l'exemple més clar és el de M ir, 
el qual, de retruc, va renunciar a deixar-se influenciar pels corrents europeus 
més moderns. 

L'únic certamen oficial on van coincidir gairebé tots els safrans (només hi fal¬ 
tava Vallmitjana, i l'obra de G ual ja havia estat exposada en una sala diferent de 
la mostra) va ser el de 1896. É s possible que altres pintors presents a la sala on 
els van agrupar -la setena- presentessin afinitats estètiques amb ells, i que la 
comissió encarregada de l'admissió i distribució d'obres considerés oportú aple- 
gar-les. Casellas esmenta un tal Riera -probablement Lluís Riera Modolell-, 
autor d'una Arbreda, sens dubte el paisatge que va presentar, segons consta en 
el catàleg de la mostra. 11 Cal considerar, tanmateix, que l'estil impressionista, ja 
fos influït pels safrans o no, ja comptava amb més seguidors en aquella segona 
meitat de la dècada. Per aquells anys, Casellas ja no té cap dubte sobre la trans- 


10. Fontbona, La crisi..., pàg. 46-52; on l’autor aborda les diferents escoles i acadèmies d’art barcelonines, tant ofi¬ 
cials com particulars. 

11. Raimon Casellas, Etapes estètiques', Barcelona, Societat Catalana d’Edicions, 1916, vol. 2, pàg. 130: «en Riera 
amb ses daurades A rbredes, [...], en Sardà amb una lluminosa pineda, [...]». Potser Lluís Riera M odolell va fer el 
mateix que Canals i N onell, inventant-se un germà per poder presentar més obres: Isidro Riera M odolell, que pre¬ 
sentava un estudi i un retrat a una altra sala. Pel que fa a Sardà, Casellas refereix Francesc Sardà i Larico, segons 
consta al catàleg, que presentava Tombant la tarde. 

cendència d'aquells joves pintors en la història de l'art català, 12 tot i que ficar al 
mateix sac Francesc M iralles no sigui del tot afortunat, per bé que és plausible 
que la pinzellada vibrant d’aquell, aplicada a un tema de paisatge, el dugués a 
relacionar-lo amb els luministes i els safrans. 

Pocs anys després va veure la llum el grup El Rovell de l'Ou. 13 Pel que fa a la pin¬ 
tura, els seus principals integrants van ser M arià Pidelaserra i Pere Y sern. 14 A mb 
uns inicis a l'entorn de l'acadèmia de Borrell del Caso, on van coincidir, els seus pri¬ 
mers treballs van estar guiats cap el realisme que aquest abanderava. Van ser autors 
de la revista manuscrita II Tiberio, ideada per a informar Y sern quan aquest estu¬ 
diava a Roma. Després de la seva estada a París (1899-1901) -on van compartir 
taller amb E mili Fontbona-, Pidelaserra i Y sern van donar un tomb al seu paisat- 
gisme, gènere al qual es van abocar de ple. Ambdós van adoptar un particular 
impressionisme de novedosos escenaris parisencs que es diferenciava notòriament 
del de la generació modernista precedent. 

Si bé la personalitat de cadascun dels membres dels dos grups va més enllà 
d'una única i ben definida estètica, i que representen sensibilitats diferenciades 
dins el postmodernisme pictòric, els uneix la recerca d'una nova expressivitat. En 
el fons, no van generar conceptes pictòrics massa divergents, però els safrans 
-tenint en compte també que els van precedir en el temps- van dur molt més lluny 
les seves propostes. Val a dir que Canals, Nonell i Pidelaserra van coincidir en la I 
Exposició del Cercle Artístic de 1895 a la Parés, entitat que també aixoplugà la seva 
proposta pictòrica. 

Fora d'aquests dos grups, altres pintors de la mateixa generació completen el 
panorama dels postmodernistes a la Barcelona de finals de segle. Alguns van ence¬ 
tar ben aviat les seves carreres lluny de Barcelona, altres van tenir trajectòries cur¬ 
tes o desafortunades, altres van venir a Barcelona per a formar-se i introduir-se en 
els ambients i circuits artístics de la ciutat per un temps determinat, i altres acaben 
abandonant la pintura per dedicar-se a la literatura. 

Flermen Anglada-Camarasa, que també pertanyia a aquella generació, tot i 
que de vegades exclòs del postmodernisme, va estar present a l'Exposició 
U niversal de 1888 i a la de Belles A rts de 1894, en la que hi exposà en la mateixa 
sala que G ual, J unyent i Solà i Vidal, entre d'altres. E Is seus primers olis eren, 
bàsicament, paisatges arbuciencs, en els quals s'observa l'ús d'enquadraments 
inusuals de racons boscans. 


12. Raimon Casellas, «Tercera Exposición General de Bellas Artes. IV Representaciones de la vida contemporà- 
nea», La Vanguardia 4-V1-1896, pàg. 5: «En todos estos espectàculos y en otros en que el paisaje y los agentes 
atmosféricos magnifican el tema de vida humana, como en las composiciones al aire libre de M iralles y las esce- 
nas ultraluministasde M ir, de Canals, de Sunyer y de tantosotros, el elemento exterior, sea paisaje, sea efecto de 
luz artificial, sea fenómeno ambiente, prepondera de tal modo sobre el asunto que llega algunas veces à ahogar- 
lo por completo». 

13. La bibliografia més extensa sobre aquest grup la devem al D r. Francesc Fontbona. Esmentarem la seva darrera 
aportació, que inclou una completa bibliografia: Francesc Fontbona, «Entorn el grup El Rovell de l'ou», dins 
VVAA, El Modernisme. Pintura i dibuix.,., pàg. 229-240. 

14. La llista quedaria completada per Ramon i J uli Borrell, J osep-Víctor Solà, Gaietà Cornet, Ramon Riera M oliné, 
Filibert M ontagut, Joan Comellas Vinals i l’escultor Emili Fontbona. Posteriorment també s’hi afegiria Xavier 
Nogués, qui entroncarà ja amb el noucentisme. Curiosament, un rovell d’ou també és d'un groc intens, com el 
safrà, tot i que el contingut del nom referís, probablement, a més del bar del carrer de l’H ospital, a tocar del pla 
de la Boqueria, on es reunien, al tarannà del grup, en tant que decidits -no amb tanta fortuna com els safrans- a 
arribar al centre mateix d'una nova plàstica. 

Podem esmentar també altres pintors nascuts els setanta, com R i card U rgell, un 
dels grans oblidats de la historiografia, que va conrear un tipus de postimpressio- 
nisme que el situaria a prop de Canals, Miro del mateix A nglada-Camarasa. Val a 
dir que es va estrenar a l'Exposició U niversal de 1888, i que va tenir una carrera no 
exempta d'èxits a nivell internacional. 15 Altres més desconeguts van ser: Rafael 
Pascual i Ramon Riu Dòria, presents a la mostra de 1894; el segon dels quals va 
conrear una pintura propera a la dels safrans; Lluïsa Vidal (1876), que va fer un 
postimpressionisme que encara no es deslligava de cert naturalisme; i E velí Torent 
(1876), present, com Vidal, al certamen oficial de 1898. 

Pel que fa a pintors que d'una manera o altra van venir a Barcelona i que van 
participar activament de les possibilitats que els oferia la ciutat, el cas més clàssic i 
recurrent de la historiografia del modernisme és el de Pablo Ruiz Picasso, 16 que va 
exposar al certamen de 1896 i que, atenent als fets, seria injust no esmentar que va 
beure dels assoliments dels safrans, tot incorporant-los a algunes de les seves pin¬ 
tures d’aquells anys. 


Sales i certàmens oficials on van exposar. 

Raimon Casellas, abanderat de la nova critica d'arts 

A mb una tradició notable pel que ara en diem circuits d'art, en aquella dècada d'e¬ 
fervescència cultural i vertebració nacional Barcelona va esdevenir el principal cen¬ 
tre artístic del sud d'Europa. Sales com la Parés van propiciar l'encaix d'aquests 
nous valors en el panorama artístic barceloní, acollint exposicions d'entitats com el 
Cercle Artístic, on alguns d'ells participaven. També E Is Q uatre G ats, com a plata¬ 
forma cultural i lloc de trobada d'artistes, va apostar per la nova pintura en obrir 
les seves portes el 1897. A mb la seva presència a les exposicions i trobades que s'hi 
celebraven, van compartir espai amb els modernistes ja consagrats, els quals, pot¬ 
ser ja havien perdut pistonada i es recreaven en un cert conformisme. Tot i que hi 
van exposar algunes vegades, els pintors de la Colla del Safrà no semblaven encai¬ 
xar massa en aquell ambient, ja per aquells anys de redundant bohèmia i moderni¬ 
tat per se -que no exempta de trascendència, és clar-, i menys quan començaven a 
consolidar carreres individuals, ja finiquitada la seva espontània unió. 

E Is certàmens oficials barcelonins promoguts per l'Ajuntament de Barcelona 
també els van servir com a plataforma per a exposar. Per a ells van ser un magní¬ 
fic aparador promogut per les forces vives de l'art i les cultures catalana i 
espanyola. 17 Si bé el de 1891 patia les mancances pròpies de l'arrencada d'una 
exposició d'aquella envergadura, a les de 1894, 1896 i 1898 s'hi va detectar una 
progressiva millora: el nombre i dotació dels premis augmenta notòriament, i el 
treball dels jurats d'admissió i col·locació d'obres ésd'un gran rigor. E Is joves pi n- 


15. M iquel-À ngel Codes Luna, «Ricardo U rgell el pintor invisible», Serra d'Or, 568 (abril 2007), pàg. 56-59. 

16. Si bé nascut el 1881, el seu precoç talent bé ens permet incloure’l entre els postmodernistes barcelonins. 

17. Val a dir que, amb les seves seccions extrangeres, els certàmens acolliren l’obra de nombrosos artistes d’arreu 
d’E uropa que, tot i ser molts d’ells desconeguts a nivell internacional, bé donarien compte dels corrents pictòrics 
continentals. 

tors postmodernistes van poder veure com les seves pinturesja no eren fets aïllats 
fruit de la seva pressumpta excentricitat, sinó que arrelant-se en una tradició 
projectaven una modernitat davant la qual ningú no podia restar indiferent. 18 Per 
bé que a l'exposició de 1891 encara criden l’atenció els modernistes i les grans 
figures, Casellas va valorar positivament les obres que N onell i M ir van exposar 
a la de 1894. 19 A propòsit d’aquell certamen, Casellas ens dóna una clau que des¬ 
vela, al nostre entendre, la posició que ocupaven ja aquests postmodernistes en 
la "línia de successió". 20 L'exposició de 1896, però, duia una càrrega de profundi¬ 
tat que minaria els fonaments de les arts plàstiques. M és que amb el naturalisme 
i impressionisme dels primers modernistes, quelcom va començar a trencar-se 
aquell any. Tot i que inèdit en la forma en què es va editar -pòstumament, l'any 
1916, gràcies a l'empenta del seu amic Eugeni d'Ors-, l'elogi que va fer Casellas 
d'aquests joves pintors no tenia parangó en la crítica del moment. 21 

M és enllà del seu paper, entre d'altres, de crític literari i d'art, col·leccionista, 
escriptor rigorós en la seva recerca d'una forma moderna, amb els seus articles 
Casellas va "guiar" la pintura d'aquells avantguardistes, judicant-la i ubicant-la 
en la història de l'art català. És possible que, tanmateix, veiés en la intuició plàs¬ 
tica preclara de la seva obra els indicis de la narrativa moderna que ell pretenia i 
que no va assolir fins Els sots feréstecs (1901), novel·la en què, per fi, Casellas va 
trobar una forma literària alternativa al naturalisme perpetuat des de l'entorn de 
L 'Avens, i que encara va perviure durant la darrera dècada del segle. En resum, 
la mateixa lluita que en l'àmbit plàstic tenien els postmodernistes amb el seu lle¬ 
gat: el refermament de l'individu com a únic i principal referent davant l'acte cre¬ 
atiu. 


Context de la nova modernitat. 

Iconografies barcelonines de fi de segle 

Cal apuntar, tanmateix, algunsfets que van condicionar la "desolació" implícita a 
la nova modernitat que, si bé també van viure els modernistes, els joves pintors 


18. Val a dir que alguns pintors, aleshores encara desconeguts, van falsificar el nom de germans imaginaris per a poder 
presentar més d'un quadre; és el cas de J osep Canals i J oaquim N onell, presumptes «germans» dels dos safrans, 
que s'asseguraven així una doble presència. 

19. Casellas, Etapes... pàg. 29-30: «Igual experiment vos proposem amb les ben impressionades visions suburenses 
d’en Batlle A mell ; amb el diafan Arrabal de Palma, de Terrassa; amb el suberb Sol i sombra, d’en M ir; i fins amb 
el suggestiu Cap al tard, d’en N onell, una de les notes de paisatge més personals de l'Exposició». 

20. Casellas, Etapes... pàg. 31-32: «Finsa arribar a la tongada francesa d’en Rusinol i d'en Casas, que representa la 
darrera fase per nosaltres recorreguda en la traducció pictòrica dels aspectes naturals... Però l'evolució [...] ha 
seguit incessant i a l'unisson, el curs no sempre recte i metòdic, sinó ondulant i sinuós, de l'esperit coetani. iNo 
s’ha dit i repetit mil voltes que els paisatges eren estats de l'ànima? Doncs la pintura del món exterior no ha fet 
altra cosa que acompanyar l'ànima dels nostres temps en sa trajectòria de progressos, de canvis i de reaccions. [... ] 
era lògic que seguís una pintura apenes formulada, vaga, indecisa, volàtil, que [... ] permetés a l'espectador refi¬ 
nat col·laborar, com si diguéssim, en l'obra de l'artista, [...] En semblant evolució ja no es tracta de què el feno¬ 
men ambient (fluid, vapor, aire, llum) domini en la visió pictòrica, damunt lessuperficiestangiblesdel món extern, 
sinó de què aquest quasi es fongui i immaterialitzi, dominat, transfigurat per la fantasia creadora del pintor- 
poeta». 

21. Casellas, Etapes... pàg. 130: «L'evangeli de la llum intensa, el credo del paroxisme solar, és el que professen, amb 
certa uniformitat, els joves entusiastes recent vinguts a l'exercici de l'art [...] tots aspiren a cantar, amb ardents 
estrofes, l'himne vibrant de la llum». 

van saber copsar amb una major inquietud vital, més imbricada en ia dura reali¬ 
tat social i política del moment. EI context, d'entrada, no era el mateix que el dels 
seus predecessors, els quals, en la seva època de formació i inicial reconeixement, 
van viure certa placidesa política i social, filla de la Restauració, i que a la darre¬ 
ra dècada del xix, en certa manera, ja "vivien de rendes”. Els postmodernistes, 
per contra, van patir una crisi política i social sense precedents que per força 
havia de tenir pes en el seu art. A principis d'aquella dècada es va començar a 
covar l'acte finai d'un segie convuls com pocs, i que esclatarà amb la crisi de 1898. 

A Catalunya, els anys noranta van suposar una revitalització sense precedents 
del catalanisme que ja s'havia encetat la dècada anterior: l'establiment de la prime¬ 
ra conmemoració de l'Onze de Setembre l'any 1886, així com l'aixecament del 
monument a Rafael Casanova el 1888, van ser fets destacables de recuperació de 
símbols nacionals. El 1888 va ser també l'any de l'Exposició U niversal, que per a 
Barcelona va suposar un impuls a tots nivells. EI 1891 va començar l'agitació rabas- 
saire, que va durar a Catalunya fins el 1896; i el 1893 es produeixen els primers 
atemptats anarquistes, i no serà fins el 1897, un any després de l'entrada en vigor 
de la llei espanyola de repressió de l'anarquisme, quan s’acaba el conegut com a 
Procés de Montjuïch, en el qual van ser executats cinc anarquistes. A nivell espan¬ 
yol, el bienni 1895-1896 suposa l'inici de la fi de l'imperi colonial, amb les insurrec¬ 
cions independentistes a Cuba i Filipines. El 1897 Cuba va ser reconeguda com a 
territori autònom pel govern espanyol. L’any següent, però, comença la guerra 
entre Espanya i els Estats U nits pel control de l'illa. La Pau de París va comportar 
la fi de l'imperi colonial espanyol, amb la consegüent crisi a tots nivells. L’any 1899 
es va produir a Catalunya un moviment d'objecció tributària dit de Tancament de 
Caixes, originat en una situació econòmica de clar desavantatge per a Catalunya. 
El context que van viure els postmodernistes, doncs, no abocaba a una plàstica 
massa optimista, a no ser que aquesta es concebísfora de qualsevol referent social. 

A la seva manera, els pintors postmodernistes, i en especial alguns de la Colla 
del Safrà, van ser una mena de romàntics, no desbordats o superats per la natura¬ 
lesa, sinó per l'obra humana en progrés, per una nova modernitat ja alienant i bru¬ 
tal. La diferència de to i fons en la representació d'un motiu, com els patis per part 
de Nonell i de Casas, és prou evident, com també s'observa, de fet, entre els patis 
dels mateixos Nonell i Canals. Per aquells anys, Casas també va sentir la necessitat 
de plasmar qüestions menys amables a les seves teles, tot incorporant al seu reper¬ 
tori temes com els deGarrotevil (1894) o La càrrega (1899), exemples d’una pintu¬ 
ra de caire social, això sí, d’alta volada i amb pretensions de crònica i d’història, 
vehiculada segons preceptes pictòrics més realistes. Una de les màximes expres¬ 
sions dels nous escenaris que triaran ens l'ofereix Nonell amb l'oli La platja de 
Pekin (1901), potser l'obra mes afí a cert romanticisme de fi de segle: una tempes¬ 
ta de sorra que envolta una barraca, una mena de vaixell envoltat d'ones de sorra, 
colpejada pels elements que hi representa, la tela maltractada per la pasta pictòri¬ 
ca i per la seva generosa pinzellada; Nonell ens lliura, en definitiva, un paisatge 
maltractat també per una època convulsa. 

EI treball "au-plen-air” d'aquests pintors, plasmant les insanes atmosferes barce¬ 
lonines, amb incertes boires cobrint camps sembrats, és la metàfora del triomf de la 
indústria i les multituds apinyades -però isolades- a l'urbs, per damunt de l'activitat 

agrícola, esdevenint aquesta ruralia el darrer reducte d'un antic règim devorat ja per 
l'excés demogràfic i industrial. A mb tot, no tendeixen a resoldre aquesta iconografia 
amb les multituds que representarà Casas als seus olis més emblemàtics, sinó amb 
angoixants solituds de personatges desubicats i desdibuixats, o, com a molt, configu¬ 
rant grups reduïts de figures que semblen patir incomunicació entre elles. 
Redefineixen la modernitat, mostrant-nos-la com a monstre que no només aporta el 
progrés i el bé, sinó també un costat obscur mancat d'esperança. Barcelona va esde¬ 
venir, per a alguns d'ells, el pretext ideal per a lliurar-nos la seva altra cara. 

L'entropia implícita a la modernitat, amb el barraquisme a què es veuen abocats 
els desheretats, l'anarquisme com a utòpic revulsiu, els repatriats de les guerres 
colonials sense sostre, etc., entra en clar conflicte amb el caire rural que encara 
tenien els espais dels nous afores de l'annexió de Barcelona, i això no escapa a la 
seva mirada. Iconografies com el descampat, la platja, els camps de cols, el pou, la 
sèquia, les eixides, les xemeneies fumejant, els patis de les barraques, així com la 
gent que les habita, van ser els seus pols d'atracció: els intersticis urbans, més que 
no pas els llocs d'atracció plàstica habituals. Van evitar la iconografia urbana pre¬ 
cedent, ja fossin escenes d'una plaça o davant d'un edifici amb personatges en 
acció, o bé pintorescs i bohemis racons, anant-se cap al buit i les insanitats angoi¬ 
xants dels suburbis. E n aquest sentit, Nonell, M ir i Vallmitjana van ser, de llarg, els 
que van viure aquella Barcelona de finals del xix d'una manera més propera, més 
imbricada en la ciutat i les seves sovint dramàtiques circumstàncies, plasmant-la 
esfereïdorament a les seves teles. 


Derivacions literàries dels pintors postmodernistes 

A Iguns dels pintors postmodernistes van encetar més endavant carreres com a lite¬ 
rats. E Is casos de Prudenci Bertrana i, especialment, dej uli Vallmitjana, ens poden 
ajudar a veure com les bases del postmodernisme pictòric van impregnar els fona¬ 
ments del nou modernisme literari i les seves derivacions. 22 J a entrat el segle xx, 
tant Vallmitjana com Bertrana van conrear diversos gèneres literaris que sovint 
contenen traces de llurs experiències en aquell final de segle xix. Tant en Bertrana 
com, molt especialment, en Vallmitjana, l'obra literaria té un deute profund amb 
els seus anys com a pintors. Els seus processos creatius literaris mantenen un cert 
lligam amb la forma com van afrontar les seves pintures els postmodernistes més 
destacats, en tant que refermen la seva individualitat i la dels personatges que 
creen -o recreen-, sovint partint de la realitat (més des del record i la nostàlgia en 
Bertrana), però utilitzant-la com a punt de partida, en cap cas aspirant a una des¬ 
cripció realista, tot i que el cas de Vallmitjana ens pugui abocar a creure-ho així, i 
tampoc creant una ficció del no-res. 

Val la pena esmentar també el cas del dramaturg Ignasi Iglesias (1871), el 
qual, abans de dedicar-se al teatre, va estudiar pintura a L lotja, on és possible que 


22. Sobre aspectes tocants a la literatura i el teatre durant el modernisme, remeto als rigorosos estudis següents: 
M argarita Casacuberta, «La literatura en l'època del modernisme», i Enric Gallén, «El teatre a l'època moder¬ 
nista», tots dos dins V VAA, El Modernisme..., vol. I, pàg. 201-232 i 233-252. 

conegués alguns dels postmodernistes de la seva generació. Val a dir que aviat va 
abandonar els estudis, no ens consta cap obra seva i no va participar en cap de les 
exposicions col·lectives per aquells anys. Com els pintors barcelonins, Iglesias 
aviat es mostra interessat a revelar al públic barceloní una cara menys amable de 
la realitat. A mb obres de temàtica obrera, va exhibir la mateixa afinitat concep¬ 
tual que un Vallmitjana o un Nonell; el particular impressionisme d'aquests és, al 
meu entendre, paral·lel al teatre de Iglesias. Iglesias no dóna quarter als protago¬ 
nistes de les seves obres, gent senzilla i obrers fabrils, posant-los en situacions 
límit a l'entorn de temes comuns a la condició humana. No debades, el seu tea¬ 
tre ha estat qualificat de social i entronca amb cert caràcter, també social, de la 
pintura postmodernista, tot injectant un verisme inèdit fins aleshores a l'escena 
catalana. EI minimalisme d'algunes de les seves escenografies és, en certa mane¬ 
ra, el mateix dels patis i ambients obrers barcelonins d'un Nonell. Les pautes 
escenogràfiques dels actes de Fructidor (1897) ens remeten, de fet, a alguns dels 
sintètics paisatges suburbans. 23 

Ben aviat, el 1891, Adrià G ual va fer les seves primeres passes com a drama¬ 
turg al monòleg Oh, Estrella!. EI 1893, va assajar les formes teatrals simbolistes 
a Enganyosa! i L 'últim hivern, i el 1894 escriu Nocturn. Andante morat, que va 
veure la llum el 1896, junt amb una teoria escènica seva. Aquest tarannà, per 
força, hauria de tenir pes en la seva pintura, més propera al simbolisme i la pin¬ 
tura al·legòrica, a la que es va adscriure de manera decidida. G ual ens ha llegat 
unes memòries 24 en les quals, però, tracta molt breument els seus inicis pictòrics 
amb la Colla del Safrà, fet que ens pot dur a qüestionar la seva implicació plena 
en aquell grup. 

El cas Vallmitjana: de la pintura a la literatura suburbials 
J uli Vallmitjana és, al nostre parer, qui millor va encaixar les consecucions estèti¬ 
ques i iconogràfiques del postmodernisme pictòric en general, i de la Colla del Safrà 
en particular, a la seva literatura d'inspiració suburbial -tant la que va fer en prosa 
com les seves obres de teatrals. Casassas ha esmentat encertadament la «concepció 
pictòrica» d'alguns passatges de Vallmitjana. 25 De fet, en alguns d'ells descriu llocs 
i paisatges suburbials banyats pels cadmis dels capvespres, els mateixos cromatis¬ 
mes que van captivar els primers postmodernistes barcelonins. D es de la literatura, 
Vallmitjana va continuar el seu treball pictòric precedent, la qual cosa és compro¬ 
vable tant per alguns dels temes, com el de L a model y’I pintor ( 1906) 26 -on sembla 
inspirar-se en la relació de Nonell amb Consuelo, una de les seves models- com pel 
recurs als mateixos escenaris barcelonins (França X ica, H ostafrancs, Sants, G ràcia, 
Raval, Can Tunis, M ontjuïc, Barceloneta, Poble Nou, etc.), o com per la forma en 
que entén i desenvolupa la seva literatura. 

Aviat, Vallmitjana va centrar el seu interès pel món marginal barceloní, endin- 
sant-se particularment en el del col·lectiu gitano, que va exercir en ell una profun- 

23. Ignasi Iglesias, Fructidor. Drama en quatre actes, Barcelona, L’Avenç, 1897, pàg. 115-116: «A la dreta, en primer 

terme, hi hà una obertura bastant ampla per la que s veu el pati, quasi tot embarraçat de ferros vells, fragments 

de calderes, volants, etc., i entremig algun arbre». 

24. Adrià G ual, Mitja vida de teatre, Memòries, Barcelona, Aedos, 1960. 

25. Enric Casassas, pròleg de L a Xava, Barcelona, Edicions de 1984, 2003, pàg. 8. 

26. J .VJallmitjana] Colominas, Fent memòria, Barcelona, Imprempta La Renaixensa, 1906, pàg. 115-127. 

da fascinació, i que s'ha d’emmarcar dins el trencament estètic propi de finals de 
segle, amb clares connexions amb l’obra pictòrica del seu amic Nonell. 27 Després 
d’un parèntesi d’inactivitat artística -sobre la que es poden fer suposicions diver¬ 
ses- el 1906 escriu E/s oposats, la seva primera obra teatral declara denúncia social. 

El nou Vallmitjana escriptor es recrea en certa "imperfecció" formal en la seva 
narrativa -en la gramàtica, el lèxic, la barreja de llengua i argot- que és, en certa 
manera, la mateixa d’aqueli impressionisme suburbial i deforme. Iconogràficament 
"indignes" per a alguns sectors immobiiistes, les obres dels safrans, pels temes i per 
la forma, tenen la seva translació en la prosa i teatre de Vallmitjana. La transitorie- 
tat o caducitat de l'argot que usa Vallmitjana (caló, picaresc, pinxo...) és la mateixa 
que la dels estats d’ànim i atmosferes que els postmodernistes van plasmar en les 
seves teles: la validesa lingüística dels seus termes no era el que més li interessava, 
sinó la seva validesa expressiva, com a transmissors d’afectes i desafectes comuns a 
l’home tan vàlids com la llengua o la gramàtica oficials. 

Tot i que obres més tardanes com La Xava (1910) o E Is zinc-calos (1911) són 
veritables compendis de la parla caló, Vallmitjana trascendeixl’anecdotisme per fer 
universal la particularitat dels protagonistes. A ixò ho va assolir especialment a Sota 
Montjuïch (1908), on ens mostra uns éssers humans moguts per les mateixes pas¬ 
sions. EI món dels gitanos esdevé, doncs, el mateix pretext pictòric de la Barcelona 
dels pintors postmodernistes: el punt de partida per a fer un art i una literatura 
moderns i amb forta càrrega de denúncia social. 

Quan ja es començaven a assentar les bases del noucentisme, la literatura i el 
teatre de Vallmitjana es van tornar incòmodes per a una cultura oficial que volia 
regenerar els heteròclits desvaris plàstics i literaris, tot seguint un camí únic i veri¬ 
table. Silenciat en vida des de l’oficialitat pel fet de traduir la cara oculta d’una ciu¬ 
tat amb elevades aspiracions com era Barcelona, Vallmitjana va patir, figurada¬ 
ment, la mateixa mort que d’O rs li "atorgà" a N onell a mans dels que va represen¬ 
tar. Metàfora dels límits als quals Nonell va arribar formalment i iconogràfica, 
E ugeni d’O rs va escriure un elogi al pintor on aquest mor a mans dels mateixos 
éssers que li havien inspirat les seves pintures i dibuixos, els quals, inconscients de 
la seva lletjor i deformitat, l'assassinen cruelment després de veure's-hi represen¬ 
tats. 28 Els mateixos éssers que ens va descriure d’Ors i que, això sí, amb maneres 
exquisites, van marginar Vallmitjana a l’ostracisme. Multituds, en certa manera, 
que també podrien haver "assassinat" Casellas per haver-los recreat a E/s sots ferés¬ 
tecs. 


27. J ulià Guillamon, «J uli Vallmitjana i els gitanos», pròleg dins J uli Vallmitjana, De/a raça que es perd, Barcelona, 
Edicions de 1984; on l’autor tracta els elements autobiogràfics de l’obra de Vallmitjana. Per exemple, Guillamon 
observa que el recurrent personatge de Fermí, davant la impossibilitat de representar plàsticament en tota la seva 
riquesa el mon del suburbi, recorre a l’escriptura, en un reflex del que li succeeix al mateix Vallmitjana. 

28. E ugeni d ’O r s, L a muerte de Isidro Nonell seguida de otras arbitrariedades y de la oración à M adona Blanca M aría, 
M adrid, El Banquete, 1905, pàg. 17: «Y he aquí que un día finó terriblemente el engano. U n artista, en punzante 
revelación, copiàndolos, exhibiéndolos nudamente, con aguda crueldad de líneas, con brutalidad implacable de 
colores, había roto el prestigio, haciéndolesver con abrumadora evidencia la profundidad del abismo desu abyec- 
ción [...] Se habían visto; habían claramente comprendido como eran. Ahora se repugnaban entre sí, los unosà 
losotros. Y cada uno se repugnaba à sí mismo»; pàg. 27: «[...]; yasí, muerto, destrozado quedó tendido en tierra 
en gran responsable, [...]»; pàg. 28: «Pero aun vinieron màs horrores [...] ü n hombre cogió el cuerpo muerto y lo 
lanzó al aire como un pelele [...]»; pàg. 32: «E ntonces, con inmenso aullido de bestial alegria, aquella multitud de 
fieras sintióse como libertada [...] Y, como si con la sangre del artista fuese lavada la abyección; como si con la 
muerte del gran responsable quedasen libertados [...] todos los hombresse vieron galanes y nobles, y las mujeres 
todas-[...]- sonrieron con orgullo, [...]». 

Prudenci Bertrana: realitat i/o ficció. La pintura quimèrica 

El gironí Prudenci Bertrana va arribar ben jove a Barcelona i es va matricular a 
Llotja en un primer curs que no va completar. Tot i això, va arribar a exposar al cer¬ 
tamen de 1891, i de les poques obres que es conserven d'ell, es dedueix un pintor 
força dotat en cert tipus de naturalisme. La relació de Bertrana amb la pintura, 
però, no va ser tan desapassionada com la seva filla ens ha relatat. 29 De fet, alguns 
paràgrafs i articles seus ens revelen un profund anhel estètic de joventut. Tant pel 
que fa a les seves reflexions a l’entorn de l'acte creatiu en ell mateix -fonamenta¬ 
des en una mena de filosofia panteísta-, com en el tema a representar -sovint una 
quimera per a ell-, la pintura va estar molt present en la literatura de Bertrana, el 
qual sovint va utilitzar la seva fugaç però intensa experiència com a tal com a mate¬ 
rial de partida. Basada, pel que sembla, en el seu passat, en el record de la realitat 
viscuda, Bertrana va ser l'autor de la trilogia novel·lada Entre la terra i els núvols 
(L 'hereu, El vagabund i L 'impenitent), publicada entre 1931 i 1948 i protagonitzada 
per Innocenci Aspriu, personatge que encara avui és un misteri per als seus biò¬ 
grafs. Bertrana, de fet, va propiciar conscientment la confusió entre la realitat i la 
"seva realitat", sense cap intenció de ser fidel a aquella, només atenent a la seva 
individualitat, jugant mésa reinventar-se que no pasa autobiografiar-se. A L 'hereu, 
el seu alterego, Aspriu, es matricula a Llotja per impressionar Eugènia, el seu amor 
barceloní. En un moment d'incertesa, cegat pel seu enamorament, vol ser pintor 
per assolir la fama i viure per sempre amb ella, com a triomfador absolut. Per bé 
que concebuda força lluny del periode que ens ocupa, aquesta trilogia ens interes¬ 
sa també per la visió que dóna en alguns paràgrafs de la Barcelona de finals del xix, 
la mateixa que van viure els postmodernistes barcelonins. E n aquest sentit, l'uneix 
a Vallmitjana no només la ficció d'una Barcelona, sinó l'explicitació de dues, origi¬ 
nades en l'agregació dels pobles i la urbanització i ampliació de Barcelona a finals 
del xix. El que en Vallmitjana és denúncia implícita de la hipocresia de les classes 
benestants-amb implicació personal plena i sobre el terreny-, i que li va costar el 
rebuig i la marginació literàries, en Bertrana esdevé una descripció de la ciutat que, 
si bé feta des de la distància, tampoc està mancada de certa denúncia social, això 
sí, en clau retrospectiva. 30 


29. Aurora Bertrana, «Una vida», dins Prudenci Bertrana, Proses Barbares/Els herois, Barcelona, Vergara, 1965, 
pàg. 22: «Va començar a fer-se amb bohemis i gent desvagada, tipus originals molt més divertits que els companys 
universitaris, encara que no gaire més interessants i, sens dubte, molt menys atractius i confortables que els cam¬ 
perols [...] Aquells nous companys de vagància, a Prudència Bertrana, no li passaven de els dents»; pàg. 23: 
«Prudenci Bertrana no trigà a adonar-se que s’havia errat novament. L a pintura tampoc l’omplia. A nava a Llotja 
amb regularitat, delineava i ordenava figures, copiava nus al natural. [...]. Però ho feia tot sense convicció, sense 
entusiasme. Com més vivia a Barcelona, com més tractava de comprendre i simpatitzar amb els ciutadans, més i 
més enyorava els alzinars de l’Esparra i els camperols [...]. Quan arribà el final del primer curs i l’hora d’abando¬ 
nar la capital, Prudenci Bertrana s'apressà a oblidar el dibuix i la pintura». 

30. Joan Triadú (curador), Prudenci Bertrana per ell mateix, Barcelona, Edicions 62, pàg. 79; on Bertrana, a 
L 'impenitent, fa una descripció de la Barcelona burgesa que fuig de l’antiga Barcelona, que esdevindrà refugi i 
habitat de les classes baixes i dels marginats. 

Consagració dels nous valors pictòrics 
i les seves derivacions als inicis del segle xx 

L'abast i derivacions plàstiques dels postmodernistes van ser d’una trascendència 
cabdal per a l’ulterior camí de la pintura de paisatge i de figura. La convicció i 
determini amb què van forçar un nou canvi de valoració pictòrica va ser únic. En 
alguns casos van arribar a participar del principi de la fi de la figuració, predint ja 
camins cap a l'abstracció. Ei postmodernisme pictòric -considerat, doncs, com a 
posicionament estètic propi de part d'una generació-, va finir progressivament 
quan els seus integrants van desenvolupar, totalment lliurats al seu art, les fites 
assolides aquella dècada des de Barcelona. 

Pel que fa a les seves derivacions plàstiques, bàsicament es detecten tres fronts: 
els que entronquen amb les primeres avantguardes de principis del segle xx (tant 
des de París com des de Barcelona), els que es troben còmodes seguint els precep¬ 
tes de l'oficialitat noucentista a Catalunya, i els que opten per cert tipus d'expres¬ 
sionisme pictòric -entès aquest en la seva acepció genèrica, no en la que refereix el 
moviment d'avantguarda- i que els va destacar com a artistes d'una personalitat 
que fuig de qualsevol classificació, independentment del lloc on desenvolupin la 
seva carrera. A aquest darrer grup pertany Nonell, que es va centrar fins els seus 
darrers dies en les composicions amb figures de gitanes, ètnia a la qual se sentia -i 
n'estava- lligat. 31 Amb i es seves figures i retrats de gitanes, Nonell va trobar el tema 
universal i propi. El pas cap a un determinat tipus de figura humana, vehiculat amb 
un personalíssim estil pictòric no allunyat d'avantguardistes europeus com Paul 
Cézanne, va ser la seva derivació més notoria. A principis de segle, després de la 
tornada d'un dels seus viatges a París, sembia ser que, almenys durant un any, 
Nonell va treballar poc, però el seu silenci va concloure el 1902, amb la trascenden- 
tal exposició que va fer a la Parés. 

De la mateixa manera que la figura guanyarà protagonisme en la pintura de 
Nonell, en la de M ir serà progressivament eliminada, tendint a un paisatgisme que 
s'avançava, amb la seva component d'abstracció, a la dels moviments de les prime¬ 
res avantguardes. La síntesi encara embrionària dels seus primers treballs a 
Barcelona no va fer altra cosa que aproximar-lo a l'abstracció. EI paisatge va ser el 
gènere que l'acompanyaria fins al final dels seus dies, i l'obra que va fer inspirant- 
se en el Camp de Tarragona, després del seu pas per M allorca, seria la fita més per¬ 
sonal de la seva carrera. L'estada que va fer a l'Institut Psiquiàtric Pere M ata de 
Reus, després de patir un accident, marcaria un abans i un després en la seva pin¬ 
tura que, lluny de les influències i corrents dels que sempre s'havia aïllat, menà cap 
a un paisatgisme d'exaltat cromatisme i lluminositat, sovint irreal, no a nivell d'i¬ 
dentificació d'un lloc concret, sinó inversemblant, tanmateix, com a paisatge genè¬ 
ric. 

L a carrera parisenca va ser especialment exitosa per a Canals, Pichot i Sunyer. 
Canals, per imperatius del mercat que volia conquerir (i com Evelí Torent, el qual 
a partir de 1902 va exposar freqüentment a París obres de temàtica espanyola), es 

31. Aquest interès per la figura ja va començar agestar-se als dibuixos i apunts que van realitzar Canals i Nonell l'es¬ 
tiu de 1896 al balneari de Caldes de Bohí que lafamilia de Vallmitjana regentava. Els cretins de Nonell destaca¬ 
ren pel seu tenebrisme punyent, grotesc i descarnat. 

va rendir a conrear típics quadres i dibuixos de peineta i toreros, que tenien forta 
demanda per part dei públic francès pel seu exotisme del sud. Pel que fa a Pichot, 
va establir-se a París, on va ser un dels artistes catalans que més vegades va expo¬ 
sar. Va estar vinculat a la gènesi del fauvisme -el moviment seminal de les prime¬ 
res avantguardes del segle xx-, en tant que va estar present a la coneguda com a 
Cage-aux-fauves, al Salon d'Automne de 1905, al costat de M atisse i Vlaminck, 
entre d'altres (tot i que generalment no s'esmenta la seva presència en els estudis 
sobre aquest moviment i per tant s'obvia la seva vinculació al grup). Pichot va ten¬ 
dir, ja per aquells anys, a desvincular el color real dels objectes representats, no 
fent-ho dins el Fauvisme, però sí coetàniament a ell (com en certa manera el pai- 
satgisme què tendirà M ir), amb un molt particular cromatisme saturat. Tancant la 
llista dels safrans, Sunyer, després de tornar de París, esdevindrà el principal paisat¬ 
gista del Noucentisme. 

Pel que fa als membres del grup El Rovell de l'Ou, Pidelaserra, després de París, 
no va tornar a exposar a Barcelona fins al 1902. Va pintar uns paisatges barcelonins 
molt interessants, tot incorporant tot allò assolit que va assajar als carrers i teula¬ 
des parisencs, i finalment derivant cap a una pintura propera a postures naïf. 
Y sern, a l'oli E Is banys a Barcelona (c. 1906), ens lliura una platja de Barcelona amb 
un cromatisme restringit als cadmis, característic dels safrans. De Nogués s'ha dit 
que va ser un artista pont entre el postmodernisme i el noucentisme. Poc avesat al 
paisatgisme, va ser, com Sunyer, una de les figures cabdals del noucentisme, tot i 
que no ho va tenir fàcil per a arribar-hi. 

Pel que fa a A nglada-Camarasa, el 1894 ja havia anat cap a París, des d'on es 
llaurà, ja entrat el segle xx, una fulgurant carrera a nivell internacional, que el 
duria a exposar a nivell individual de nou a Barcelona el 1900 a la Parés. Per bé que 
no ho va tenir fàcil des que va arribar a la capital francesa, entre els anys 1901 i 1904 
la seva carrera va enlairar-se amb força, lliurant-se a conrear un característic estil 
colorista d'ambient luxós que li donaria fama internacional. 

